**Alexi Károly**



**Alexy Károly Ede**, **Alexi Károly Ede** ([Poprád](https://hu.wikipedia.org/wiki/Popr%C3%A1d_(telep%C3%BCl%C3%A9s)), [1816](https://hu.wikipedia.org/wiki/1816). [február 8.](https://hu.wikipedia.org/wiki/Febru%C3%A1r_8.) – [Budapest](https://hu.wikipedia.org/wiki/Budapest), [1880](https://hu.wikipedia.org/wiki/1880). [május 20.](https://hu.wikipedia.org/wiki/M%C3%A1jus_20.)) szobrász.

A bécsi akadémia növendéke volt. 1840-től szerepelt kiállításokon. 1841-től készített kisbronzokat. 1844-ben kezdte el híres hadvezérekről készített kisbronz-sorozatát. [1848](https://hu.wikipedia.org/wiki/1848)-ban [Batthyány Lajos](https://hu.wikipedia.org/wiki/Batthy%C3%A1ny_Lajos_(minisztereln%C3%B6k)) mellszobrát mintázta meg. Az [1848–49-es szabadságharcban](https://hu.wikipedia.org/wiki/1848%E2%80%9349-es_forradalom_%C3%A9s_szabads%C3%A1gharc) való részvételéért hosszabb várfogságot szenvedett. Kiszabadulása után [1852](https://hu.wikipedia.org/wiki/1852)-ben [Londonba](https://hu.wikipedia.org/wiki/London) emigrált, ahol újból elkészítette Batthyány és Kossuth büsztjét (mellszobrát). [1861](https://hu.wikipedia.org/wiki/1861)-ben hazatért, és [Pesten](https://hu.wikipedia.org/wiki/Pest_(t%C3%B6rt%C3%A9nelmi_telep%C3%BCl%C3%A9s)) dolgozott mint szobrász és rajztanár. A legismertebb munkája a [Vigadó](https://hu.wikipedia.org/wiki/Pesti_Vigad%C3%B3) épületének homlokzatára készített táncolók [reliefje](https://hu.wikipedia.org/wiki/Domborm%C5%B1) volt). Stílusa átmenetet képvisel a [klasszicizmus](https://hu.wikipedia.org/wiki/Klasszicizmus) és a [romantika](https://hu.wikipedia.org/wiki/Romantika) között.

Főbb portré szobrai

* [Mátyás király](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) (kis bronzszobor, [Magyar Nemzeti Galéria](https://hu.wikipedia.org/wiki/Magyar_Nemzeti_Gal%C3%A9ria)),
* Gróf [Starhemberg Ernő](https://hu.wikipedia.org/wiki/Ernst_R%C3%BCdiger_von_Starhemberg" \o "Ernst Rüdiger von Starhemberg) (kisbronz, [MNG](https://hu.wikipedia.org/wiki/Magyar_Nemzeti_Gal%C3%A9ria)),
* [Petőfi Sándor](https://hu.wikipedia.org/wiki/Pet%C5%91fi_S%C3%A1ndor) (mellszobor, [Petőfi Irodalmi Múzeum](https://hu.wikipedia.org/wiki/Pet%C5%91fi_Irodalmi_M%C3%BAzeum)),
* [Széchenyi](https://hu.wikipedia.org/wiki/Sz%C3%A9chenyi_Istv%C3%A1n) (mellszobor, [Magyar Tudományos Akadémia](https://hu.wikipedia.org/wiki/Magyar_Tudom%C3%A1nyos_Akad%C3%A9mia)).

Forrás

https://hu.wikipedia.org/wiki/Alexy\_Károly